Na temelju članka 15. stavak 2. Zakona o sportu u Bosni i Hercegovini ("Službeni glasnik BiH", br. 27/08, 102/09 i 66/16), ministar civilnih poslova Bosne i Hercegovine, donosi

**PRAVILNIK**

**O VOĐENJU REGISTRA PRAVNIH I FIZIČKIH OSOBA U PODRUČJU SPORTA NA RAZINI BOSNE I HERCEGOVINE**

**POGLAVLJE I. OPĆE ODREDBE**

**Članak 1.**

(Predmet)

Pravilnikom o vođenju registra pravnih i fizičkih osoba u području sporta na razini Bosne i Hercegovine (u daljnjem tekstu: Pravilnik) propisuje se oblik i sadržaj Registra pravnih i fizičkih osoba u području sporta na razini Bosne i Hercegovine, način vođenja Registra i uvođenja u Registar.

**Članak 2.**

(Pravne osobe koje se uvode u Registar)

(1) Pravne osobe u području sporta na razini Bosne i Hercegovine (u daljnjem tekstu: sportske organizacije), koja se uvode u Registar sportskih organizacija na razini BiH (u daljnjem tekstu: Registar) su:

1. Olimpijski komitet Bosne i Hercegovine,
2. Paraolimpijski komitet Bosne i Hercegovine,
3. Specijalna olimpijada u Bosni i Hercegovini,
4. Sportski savez na razini Bosne i Hercegovine u određenom sportu,
5. Sportski savez osoba sa invaliditetom na razini Bosne i Hercegovine u određenom sportu.

(2) Sportske organizacije stječu svojstvo pravne osobe i pravo obavljanja sportskih aktivnosti i djelatnosti upisom u registar udruga i fondacija koje vodi Ministarstvo pravde Bosne i Hercegovine sukladno Zakonu o udrugama i fondacijama Bosne i Hercegovine "Službeni glasnik BiH", br. 32/01, 42/03, 63/08, 76/11 i 94/16). Sportske organizacije koje steknu svojstvo pravne osobe upisom u registar kod Ministarstva pravde Bosne i Hercegovine dužne su da se uvedu u Registar Ministarstva civilnih poslova Bosne i Hercegovine, koji vodi Sektor za sport (u daljnjem tekstu: Sektor) u roku od 30 dana od dana registracije kod Ministarstva pravde Bosne i Hercegovine.

(3) Sportske organizacije i fizičke osobe koje su definirane Zakonom o sportu („Službeni glasnik BiH“, br. 27/08, 102/09 i 66/16) (u daljnjem tekstu: Zakon), a nisu obuhvaćene stavkom (1) ovog članka, registruju se sukladno entitetskim zakonima o udrugama i fondacijama i entitetskim, odnosno kantonalnim zakonima o sportu, te propisima Brčko distrikta Bosne i Hercegovine.

(4) Sportske organizacije iz stavka (1) ovog članka dužne su voditi evidenciju o fizičkim osobama u području sporta.

(5) Sportske organizacije iz stavka (1) ovog članka dužne su da na zahtjev Ministarstva civilnih poslova Bosne i Hercegovine (u daljnjem tekstu: Ministarstvo) dostave podatke o fizičkim osobama u području sporta o kojima vode evidenciju.

**POGLAVLJE II. UVOĐENJE U REGISTAR**

**Članak 3.**

(Podnošenje zahtjeva za uvođenje u Registar)

1. Zahtjev za uvođenje u Registar podnosi se Ministarstvu na Obrascu broj 1- Zahtjev za uvođenje u Registar, koji se nalazi u privitku 1 ovog Pravilnika i sastavni je dio Pravilnika.
2. Zahtjev podnosi osoba ovlaštena za zastupanje sportske organizacije, uz potpis ovlaštene osobe i pečat.
3. Uz zahtjev iz stavka (1) ovog članka ovlaštena osoba je dužna priložiti sljedeće dokumente:

a) odluku entitetskih sportskih saveza o dragovoljnom udruživanju u sportski savez na razini Bosne i Hercegovine sukladno članku 22. Zakona o sportu u Bosni i Hercegovini,

b) zapisnik sa osnivačke skupštine,

c) statut,

d) rješenje o upisu u registar Ministrstva pravde Bosne Hercegovine.

(4) Privici uz zahtjev iz stavka (3) ovog članka podnose se u izvorniku, ovjerenom prijepisu ili ovjerenoj preslici.

(5) Zahtjev iz stavka (1) ovog članka podnose se Ministarstvu u jednom primjerku.

(6) Obrazac iz stavka (1) ovog članka popunjava se elektronički.

(7) Podaci koji su upisani u rubrike obrasca moraju biti istovjetni s odredbama statuta, odlukom, ili zaključkom tijela sportske organizacije na koju se podaci odnose.

**Članak 4**.

(Rješenje o uvođenju u registar)

(1) Po prijemu zahtjeva za uvođenje u Registar, a nakon što utvrdi da je zahtjev pravilno popunjen, podnesen od strane ovlaštene osobe, da su uz zahtjev priloženi svi potrebni dokumenti, da priloženi dokumenti imaju propisanu sadržinu, ministar Ministarstva izdaje rješenje o uvođenju u Registar, u roku od 60 dana od dana podnošenja potpunog zahtjeva.

(2) Rješenje o upisu u Registar sadrži registarski broj, kao i podatke iz članka 8. ovog Pravilnika.

**Članak 5**.

(Odbacivanje i odbijanje zahtjeva za uvođenje u Registar)

(1) Ako je zahtjev za uvođenje u Registar nepotpun, Ministarstvo će o tomu pisano obavijestiti podnositelja zahtjeva i odrediti mu rok radi dopune zahtjeva, koji ne može biti kraći od 15 dana. Ako podnositelj zahtjeva u ostavljenom roku ne otkloni nedostatke u zahtjevu, Ministarstvo će rješenjem odbaciti takav zahtjev.

(2) Ako se uz zahtjev za uvođenje u Registar prilože potrebni dokumenti na temelju kojih se utvrdi da nisu ispunjeni uvjeti za uvođenje u Registar sportske organizacije, Ministarstvo će rješenjem odbiti zahtjev za uvođenje u Registar.

**Članak 6.**

(Prijava promjene podataka u Registru)

(1) Sportska organizacija je obvezna prijaviti Ministarstvu promjenu statuta, naziva, sjedišta, ciljeva i djelatnosti, imena osoba ovlaštenih za zastupanje i prestanak rada sportske organizacije na Obrascu broj 2 - Zahtjev za upis promjena u Registar, koji se nalazi u privitku 2 ovog Pravilnika i sastavni je dio Pravilnika.

(2) Ovlašteni podnositelj dužan je uz zahtjev za upis promjena u Registar priložiti: zapisnik sa skupštine, novi statut ili njegove izmjene i dopune, odluku o promjeni nadležnog tijela sportske organizacije, rješenje o upisu promjena Ministarstva pravde Bosne i Hercegovine.

(3) Ministarstvo vrši upis promjena navedenih u stavku (1) ovog članka i o tomu izdaje rješenje.

**POGLAVLJE III. REGISTAR**

**Članak 7.**

(Sadržaj registarskog lista)

(1) Registar se sastoji od registarskog lista u koji se upisuju podaci iz članka 8**.** ovog Pravilnika za svaku sportsku organizaciju posebno sa sljedećim izgledom:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Redni broj | Registarski broj i datum upisa | Naziv sportske organizacije, skraćeni naziv sjedište, telefon i e-mail | Ciljevi osnivanja sportske organizacije na razini BiH | Vrsta sportske aktivnosti i sportske djelatnosti | Osoba ovlaštena za zastupanje i predstavljanje | Izvori sredstava | Stručni kadar (broj,zvanje,selekcije sa kojima radi) | Broj i datum akta upisa Ministarstva pravde BiH | Promjene upisanih podataka | Gospodarskadjelatnost kojom se sportska organizacija bavi |
| 1 | 2 | 3 | 4 | 5 | 6 | 7 | 8 | 9 | 10 | 11 |

(2) Prije početka upisivanja na unutarnjoj naslovnoj strani knjige ovjerava se broj strane i označava datum ovjere.

(3) Ovjera se potvrđuje pečatom Ministarstva i potpisom ovlaštene osobe.

**Članak 8.**

(Sadržaj registra)

U Registar se upisuju sljedeći podaci sportske organizacije:

1. redni broj,

2. registarski broj i datum upisa,

3. naziv, skraćeni naziv, sjedište (ulica i broj), telefon i e-mail,

4. ciljevi osnivanja sportske organizacije,

5. vrsta sportske aktivnosti i sportske djelatnosti,

6. osobe ovlaštene za zastupanja (ime, prezime i svojstvo),

7. izvor sredstava za ostvarivanje aktivnosti,

8. način obavljanja stručnog rada (broj stručnog kadra, zvanje, selekcije sa kojim radi),

9. broj i datum akta upisa u registar Ministarstva pravde BiH,

10. promjene upisanih podataka,

11. gospodarska djelatnost kojom se sportska organizacija bavi.

**Članak 9.**

(Registarski broj)

(1) Registarski broj sportske organizacije je broj koji je svakoj sportskoj organizaciji dodijeljen prilikom uvođenja u Registar.

(2) Jednom dodijeljen broj sportskoj organizaciji neće se mijenjati, niti će nakon prestanka postojanja sportske organizacije biti dodijeljen nekoj drugoj sportskoj organizaciji.

(3) Jednoj sportskoj organizaciji ne smije se dodjeljivati više registarskih brojeva.

(4) Registarski broj sportske organizacije na razini Bosne i Hercegovine sastoji se od jedinstvenog klasifikacijskog znaka Sektora, broja koji se određuje šifrarnikom za vrstu sporta kojom se bavi sportska organizacija, te rednog broja pod kojim se upisuje u Registar.

(5) Ukoliko se formira sportska organizacija nove vrste sporta, a koja nije zastupljena šifrarnikom, dodjeljuje joj se sljedeći redni broj.

(6) Redni broj određuje Ministarstvo po redoslijedu otvaranja registarskog uloška počev od 01.

(7) Sastavni dio ovog Pravilnika je šifrarnik iz stavka (4) ovog članka.

**Članak 10.**

(Zbirka isprava)

(1) U Registar upisuju se sportske organizacije koje su propisane člankom 2. stavak (1) ovog Pravilnika.

(2) Zbirka isprava vodi se za svaku sportsku organizaciju uvedenu u Registar.

(3) Na omotu zbirke isprava upisuje se naziv sportske organizacije i registarski broj pod kojim je uvedena u Registar.

(4) Zbirka isprava sadrži: zahtjev za uvođenje u Registar, odnosno za uvođenje promjena, ovjeren statut odnosno izmjene i dopune statuta, zapisnik o radu i odlukama nadležnog tijela, odluke entiteskih sportskih saveza o dragovoljnom udruživanju u sportski savez na razini Bosne i Hercegovine sukladno članku 22. Zakona o sportu u Bosni i Hercegovini, osoba ovlaštena za zastupanje i predstavljanje, rješenje o upisu u registar udruga i fondacija Ministarstva pravde, i rješenje o uvođenju u registar sportskih organizacija na razini BiH.

(5) Zbirke isprava propisane ovim Pravilnikom čuvaju se trajno.

(6) Podaci upisani u Registar vođeni elektronički, jednom tjedno upisuju se u Registar koji se vodi u pisanom obliku kao sigurnosna preslika, na način utvrđen u članku 7. i 8. ovog Pravilnika.

(7) Osoba ovlaštena za vođenje Registra dužna je čuvati Registar i zbirku isprava kako bi ih zaštitio od zlouporabe, oštećenja i uništenja.

**Članak 11.**

(Način vođenja Registra)

(1) Registar se vodi elektronički i u pisanom obliku.

(2) Pod pisanim oblikom vođenja Registra podrazumijeva se upis sportskih organizacija u tvrdo koričenu knjigu formata B3 na čijoj se naslovnoj stranici upisuje naziv: Ministarstvo civilnih poslova BiH - Pravilnik o vođenju registra pravnih i fizičkih osoba u području sporta na razini Bosne i Hercegovine, i oznaka knjige.

(3) Uz Registar vodi se zbirka isprava sukladno članku 10. ovog Pravilnika.

**Članak 12.**

(Uvid u Registar)

(1) Registar sportskih organizacija je javan.

(2) Svaka osoba ima pravo uvida u podatke upisane u Registar i zbirku isprava propisanu ovim Pravilnikom, osim uvida u osobne podatke osoba ovlaštenih za zastupanje sportske organizacije.

(3) Uvid u Registar i zbirku isprava obavlja se uz prisustvo osobe zadužene za vođenje Registra.

(4) Prepisivanje podataka iz zbirke isprava može se izuzetno dopustiti osobi koja ima pravni interes.

**POGLAVLJE IV. PRAVNI LIJEKOVI**

**Članak 13.**

(Pravni lijekovi)

(1) Protiv rješenja Ministarstva može se uložiti žalba u roku od 15 dana od dana prijema rješenja.

(2) Žalba se podnosi Žalbenom vijeću pri Vijeću ministara Bosne i Hercegovine

**Članak 14.**

(Primjena Zakona o upravnom postupku)

Na sve ono što nije regulirano ovim Pravilnikom primjenjuju se odredbe Zakona o upravnom postupku („Službeni glasnik BiH“, br. 29/02, 12/04, 88/07, 93/09, 41/13 i 53/16).

**POGLAVLJE V. PRIJELAZNE I ZAVRŠNE ODREDBE**

**Članak 15.**

**(Stavljanje ranijeg propisa izvan snage)**

Stupanjem na snagu ovog pravilnika prestaje važiti Pravilnik o vođenju registra pravnih i fizičkih osoba u području sporta na razini Bosne i Hercegovine („Službeni glasnik BiH“, broj 104/08).

**Članak 16.**

(Stupanje na snagu)

Ovaj Pravilnik stupa na snagu osmog dana od dana objavljivanja u "Službenom glasniku BiH".

**ŠIFRARNIK**

Ovim šifrarnikom utvrđuje se način formiranja registarskog broja sportskih organizacija na razini BiH pod kojima se upisuju u Registar sportskih organizacija na razini BiH i predstavlja temelj za jedinstvenu bazu podataka.

|  |  |  |
| --- | --- | --- |
| 1. | Jedinstveni klasifikacijski znak Ministarstva civilnih poslova BiH | \_\_\_ |
| 2. | Vrsta sporta kojom se bavi sportska organizcija na razini BiH: |  |
| - | aikido | 01 |
| - | atletika | 02 |
| - | automobilizam | 03 |
| - | badminton | 04 |
| - | biciklizam | 05 |
| - | bilijar | 06 |
| - | bob | 07 |
| - | boćanje | 08 |
| - | bridž | 09 |
| - | bodibilding i fitnes | 10 |
| - | boks | 11 |
| - | cheerleading | 12 |
| - | dizanje tegova | 13 |
| - | džudo | 14 |
| - | điu đica | 15 |
| - | nogomet | 16 |
| - | gimnastika | 17 |
| - | go | 18 |
| - | golf | 19 |
| - | hokej | 20 |
| - | hrvanje | 21 |
| - | jedrenje | 22 |
| - | kanu | 23 |
| - | karate | 24 |
| - | karling | 25 |
| - | kik boks | 26 |
| - | klizanje | 27 |
| - | konjički sport | 28 |
| - | košarka | 29 |
| - | kuglanje | 30 |
| - | kung fu/vušu | 31 |
| - | mačevanje | 32 |
| - | motociklizam | 33 |
| - | misaone igre | 34 |
| - | odbojka | 35 |
| - | planinarstvo | 36 |
| - | plivanje | 37 |
| - | ronilaštvo | 38 |
| - | ragbi | 39 |
| - | planinarstvo | 40 |
| - | rukomet | 41 |
| - | sankanje | 42 |
| - | skijanje | 43 |
| - | sportski ples | 44 |
| - | sportska rekeracija | 45 |
| - | sportski ribolov | 46 |
| - | stoni tenis | 47 |
| - | streličarstvo | 48 |
| - | streljaštvo | 49 |
| - | šah | 50 |
| - | tekvon do | 51 |
| - | tenis | 52 |
| - | triatlon i moderni pentatlon | 53 |
| - | sveučilišni sport | 54 |

Broj: 11-07-11-153/17  
studeni 2017. godine  
Sarajevo

ministar  
dr.sci. Adil Osmanović

BOSNA I HERCEGOVINA

MINISTARSTVO CIVILNIH POSLOVA

ZAHTJEV

ZA UVOĐENJE U REGISTAR SPORTSKIH ORGANIZACIJA

NA RAZINI BIH

**Podnosi:**

|  |  |
| --- | --- |
| **1.** | **Naziv sportske organizacije na razini BiH (sjedište, adresa i broj telefona)** |
|  |  |
| **2.** | **Datum održavanja osnivačke skupštine** |
|  |  |
| **3.** | **Osoba ovlaštena za zastupanje i predstavljanje (ime, prezime, funkcija, adresa stanovanja)** |
|  |  |
| **4.** | **Ciljevi osnivanja sportske organizacije na razini BiH** |
|  |  |
| **5.** | **Vrsta sportske aktivnosti i djelatnosti** |
|  |  |
| **6.** | **Područje djelovanja** |
|  |  |
| **7.** | **Način stjecanja sredstava** |
|  |  |
| **8.** | **Stručni kadar (broj, zvanje, selekcije sa kojom rade)** |
|  |  |
| **9.** | **Gospodarska djelatnost kojom se sportska organizacija bavi** |
|  |  |

**Prilog:** 1. Odluka entitetskih sportskih saveza o dobrovoljnom udruživanju u sportski savez na razini Bosne i Hercegovine u skladu sa člankom 22. Zakona o sportu u Bosni i Hercegovini

2. Zapisnik sa osnivačke skupštine

3. Statut

4. Rješenje o upisu u registar Ministarstva pravde Bosne i Hercegovine

Broj:

Datrum: M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe)

**Obrazac broj 1** –Zahtjev za upis u sportski registar sportskih orgnizacija na razini BiH

BOSNA I HERCEGOVINA

MINISTARSTVO CIVILNIH POSLOVA

ZAHTJEV

ZA UPIS PROMJENA U REGISTAR

**Podnosi:**

|  |  |  |
| --- | --- | --- |
| **1.** | **Naziv sportske organizacije na razini BiH (sjedište, adresa i broj telefona)** | **Registarski broj Ministarstva** |
|  | | |

|  |  |
| --- | --- |
| **2.** | **Vrste izmjena i dopuna:** |
|  | |

**Prilog:** 1. Zapisnik sa skupštine,

2. Novi statut ili njegove izmjene i dopune

3. Odluka o promjeni nadležnog tijela sportske organizacije

4. Rješenje o upisu promjena Ministarstva pravde Bosne i Hercegovine

Broj:

Datrum: M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe)

**Obrazac broj 2** –Zahtjev za upis promjena u registar